ŉ Swart Maandag teen Zuma | Maroela Media
‘n Swart Suid-Afrikaanse vlag soos dit op die #BlackMonday-veldtog se webtuiste verskyn.
“Ons siele is nie te koop nie.” Dít is die boodskap van die sogenaamde #BlackMonday-veldtog waardeur daar ŉ beroep op Suid-Afrikaners gedoen word om vandag swart aan te trek om hul ontevredenheid oor pres. Jacob Zuma se omstrede kabinetskommeling te demonstreer.
Die veldtog kom te midde van talle politieke en burgerlike leiers wat in die afgelope paar dae hul ontevredenheid en agterdog uitgespreek het rondom Zuma se middernagtelike kabinetskommeling verlede week waartydens onder meer Pravin Gordhan, minister van finansies, en sy adjunk, Mcebisi Jonas, uit hul poste verwyder is.
Gordhan het Vrydag tydens ŉ mediakonferensie en Saterdag tydens ŉ gedenkdiens vir Ahmed Kathrada, die ANC-struggle-veteraan, gesê mense moet georganiseerd raak in hul teenstand teen Zuma. “Die propagandakanaal het [Vrydagaand] berig ek moedig massamobilisering aan. Ja, ek moedig onbeskaamd massamobilisering aan. Ons moedig massamobilisering aan om seker te maak die mense regeer,” het Gordhan gesê.
Sondag is ŉ boodskap van die #BlackMonday-beweging wyd op sosiale media en deur Whatsapp- en SMS-boodskappe versprei. Dit is nie duidelik wie vir die ontstaan van die veldtog verantwoordelik is nie, maar volgens ŉ beskrywing op die amptelike webtuiste is die veldtog deur “gewone, bekommerde burgers van hierdie land” begin.
“Ons wil graag ŉ verenigde stem bied waaragter alle Suid-Afrikaners kan staan. Ons is geensins polities geaffilieerd nie,” het die skrywe op die webtuiste gelui. “Die tyd het gekom vir ons almal om te verenig agter die waardes wat in ons grondwet vervat is. Ons almal het ŉ verpligting om hierdie waardes te handhaaf en te verdedig deur ons regering aanspreeklik te hou volgens hul wetlike mandaat.
“As teken van ons ontevredenheid, nooi ons alle ontevrede Suid-Afrikaners om agter die #BlackMonday-beweging te staan. Maandag, 3 April 2017, sal ons almal swart dra in solidariteit en die hutsmerk gebruik om ons veldtog uit te brei. Ons kan nie langer passief wees nie.”
Die webtuiste gee besoekers ook ŉ geleentheid om ŉ petisie te onderteken om hul ondersteuning aan die veldtog te toon.
Talle sosialemediagebruikers het sedert Sondag op sosiale media hul ondersteuning vir die veldtog uitgespreek en teen Maandagoggend was #BlackMonday die derde mees gebruikte hutsmerk op Twitter. Sommige gebruikers het egter ook hul afkeur van die veldtog bekendgemaak en bevraagteken hoekom daar nie soortgelyke veldtogte tydens ander groot politieke gebeure, soos Marikana, gehou is nie.
Reusebeloning uitgeloof ná Kaapstad-transitorooftog
Eks net bang Zuma verklaar 3 April 2017 tot ń nasionale vakansie dag om BLACK MONDAY te gedenk.
“Maandag, 3 April 2019….” Lyk my ek het so 2 jaar te vroeg my swart pakkie aangetrek…. 0_0
Eks bly n swart hemp gaan soveel help en verander
Ek hoop julle het jul swart klere aan vandag??
3 April 2019 ?